paragraph_text: Wendelsteinska željeznica (njem. Wendelsteinbahn) jedna je od četiri brdsko-planinske električno pogonjene željeznice koje u Njemačkoj još i danas prometuju. Osim tom uskotračnom željeznicom, čija su vozila i pruga dodatno opremljeni sistemom zupčanika, do vrha planine Wendelstein u gornjobavarskim Alpama moguće je doći i žičarom (njem. Wendelstein-Seilbahn). Wendelsteinska željeznica je zaštićeni spomenik kulture.<ref>